Document ID: 32014D0258

ROZHODNUTIE POLITICKÉHO A BEZPEČNOSTNÉHO VÝBORU EUBAM LIBYA/3/2014
z 30. apríla 2014,
ktorým sa predlžuje mandát vedúceho pomocnej misie Európskej únie pre integrované riadenie hraníc v Líbyi (EUBAM Libya)
(2014/258/SZBP)
POLITICKÝ A BEZPEČNOSTNÝ VÝBOR,
so zreteľom na Zmluvu o Európskej únii, a najmä na jej článok 38 tretí odsek,
so zreteľom na rozhodnutie Rady 2013/233/SZBP z 22. mája 2013 o pomocnej misii Európskej únie pre integrované riadenie hraníc v Líbyi (EUBAM Libya) (1),
keďže:
(1)
Podľa článku 9 ods. 1 rozhodnutia 2013/233/SZBP sa Politický a bezpečnostný výbor (PBV) poveruje, aby v súlade s článkom 38 zmluvy prijímal príslušné rozhodnutia na účely vykonávania politickej kontroly a strategického riadenia pomocnej misie Európskej únie pre integrované riadenie hraníc v Líbyi (EUBAM Libya) vrátane rozhodnutia o vymenovaní vedúceho misie na návrh vysokého predstaviteľa Únie pre zahraničné veci a bezpečnostnú politiku.
(2)
PBV 24. mája 2013 prijal rozhodnutie EUBAM Libya/1/2013 (2) o vymenovaní pána Anttiho Juhaniho Hartikainena za vedúceho misie EUBAM Libya na obdobie od 22. mája 2013 do 21. mája 2014.
(3)
Vysoká predstaviteľka Únie pre zahraničné veci a bezpečnostnú politiku 14. apríla 2014 navrhla predĺžiť mandát pána Anttiho Juhaniho Hartikainena ako vedúceho misie EUBAM Libya do 21. mája 2015,
PRIJAL TOTO ROZHODNUTIE:
Článok 1
Mandát pána Anttiho Juhaniho Hartikainena ako vedúceho misie EUBAM Libya sa týmto predlžuje do 21. mája 2015.
Článok 2
Toto rozhodnutie nadobúda účinnosť dňom jeho prijatia.
V Bruseli 30. apríla 2014

Labels: 10
18
15
5